tomron87/hebrew-wikipedia-sentences-corpus huggingface dataset:
עינת בעלת תואר ראשון בפסיכולוגיה ופילוסופיה ותואר שני במדעי התקשורת, שניהם מהאוניברסיטה העברית בירושלים.
היא החלה את הקריירה הדיפלומטית כצוערת במשרד החוץ, והיא כיהנה בתפקידים שונים.
בין השאר, כיהנה כדוברת שגרירות ישראל במקסיקו (1996-2000) וכסגנית שגריר ישראל במדריד (2008-2011).
בשנת 2023 מונתה לשגרירת ישראל במקסיקו.
במהלך כהונתה כשגרירה, סיכלו שירותי הביטחון המקסיקניים ניסיון איראני להתנקש בחייה.
איראן הכחישה כי תכננה את ההתנקשות.
עינת אלבין (נולדה ב-1973) היא משפטנית ישראלית, פרופסור חבר בפקולטה למשפטים, האוניברסיטה העברית בירושלים.
תחומי מחקרה של אלבין הם דיני עבודה, הגנת מידע אישי ואסדרת מערכות בינה מלאכותית במקומות העבודה.
אלבין נולדה ב-1973. בין 1998-1994 למדה תואר ראשון במשפטים ומדעי המדינה באוניברסיטה העברית בירושלים, ובין 2004-1999 למדה לתואר שני בפקולטה למשפטים באוניברסיטת תל אביב.
ב-1999 הוסמכה כעורכת דין בישראל.
ב-2010 קיבלה תואר דוקטור מהפקולטה למשפטים באוניברסיטת אוקספורד.
ב-2011-2010 הייתה עמיתת פוסט דוקטורט במרכז מינרבה לזכויות האדם באוניברסיטה העברית, וב-2011 הייתה פרופסור אורח בפקולטה למשפטים ביוניברסיטי קולג' לונדון.
חברה במועצה הציבורית של איתך - משפטניות למען צדק חברתי.
החל מינואר 2012 היא מלמדת בפקולטה למשפטים, האוניברסיטה העברית בירושלים.
אלבין היא עורכת-שותפה של השנתון עבודה, חברה ומשפט.
אלבין זכתה במספר פרסים ומלגות, ביניהם: (2008); מלגת (2006); אות (2008); פרס בירק (2014); אות האקדמיה הבריטית לחוקר אורח (2011) ומלגת החוקרים הצעירים של קרן גרמניה-ישראל (2014).
עינת ברזילי היא סופרת ילדים, משוררת, עורכת ספרותית ועיתונאית ישראלית.
עינת ברזילי נולדה בקריית שמואל.
אביה היה קצין בחיל האוויר ואמה מורה לספרות.
ילדותה עברה בבסיס חיל האוויר "רמון" שבנגב.
היא למדה במדרשת שדה בוקר ובאולפנת סגולה בקריית מוצקין, ושירתה בצה"ל כמדריכה לידיעת הארץ.
ברזילי היא בעלת תואר ראשון בתקשורת ובמדעי המדינה מאוניברסיטת בר-אילן, ולמדה לתואר שני בתקשורת חזותית באוניברסיטה העברית בירושלים.
ברזילי פעלה בתחומי הכתיבה העיתונאית, העריכה והתקשורת.
היא הגישה תוכניות מוצ"ש בערוץ הראשון לצד נחום לנגנטל, ושימשה כמשנה לדוברת משרד החינוך והתרבות.
שימשה כעיתונאית ובעלת טור בעיתון "מקור ראשון", ערכה את מדור היהדות באתר "נרג'", והייתה כתבת ומבקרת ספרות במוסף התרבות של "מעריב".
בשנים 2009–2015 פרסמה מאמרים וטורי דעה באתר ynet בנושאים של דת, חברה, מגדר ותרבות; בחלק מן הפרסומים הוצגה כדוברת ארגון "קולך".
הייתה בעלת פינת פרשנות שבועית בתוכנית הטלוויזיה "עושים סדר" עם בן כספית, ובהמשך הגישה את התוכנית "המסרגה" באתר yes וואלה.
ב-2009 הייתה בין השופטים של פרס אמנות הקולנוע.
ברזילי פרסמה מספר ספרי ילדים - הראשון בהם הוא "מחבואים בלוח השנה", שנכתב עבור המאיירת רינת גלבוע ויצא לאור בשנת 2010. הספר עוסק במועדי השנה היהודית ומשלב אלמנטים חזותיים ומשחקיים.
בשנת 2014 פרסמה את ספר הילדים "גמדקסם", שיצא לאור בהוצאת דני ספרים.
הספר עוסק בעולמם של ילדים דרך דמות גמד המפזר קסם ודמיון, ונידון בכתיבה העיתונאית כספר המבקש להרחיב את גבולות ספרות הילדים הדתית.
בשנת 2017 יצא לאור ספר הילדים "נסיכה של מלח", בהוצאת דני ספרים.
ברזילי פרסמה שירים בכתבי עת ספרותיים ובמות תרבות, את כתיבת השירה תיארה כבסיס לכתיבתה הספרותית.ברזילי כתבה תוכן עבור מיזם "929 – תנ"ך ביחד".
לצד פעילותה העיתונאית והספרותית, שימשה ברזילי כדוברת ארגון "קולך" – פורום נשים דתיות.
ניהלה את תחום המדיה בצו פיוס.
ערכה את טור פרשת השבוע בישראל היום.
בכתיבתה העיתונאית והספרותית עוסקת ברזילי בנושאים של תרבות, זהות דתית, מגדר ויחסי דת וחברה בישראל.
שיריה התפרסמו בין השאר בהליקון, מאזנים, משיב הרוח ועוד.
רינת גלבוע, עינת ברזילי, מחבואים בלוח השנה, ספריית בית אל, 2010
נסיכה של מלח, דני ספרים, 2017
אמילי עמרוסי, הפרשה, ידיעות ספרים
תמה בר נתן, באהבת עולם, דגן, ידיעות ספרים
הדסה בן ארי, מלחמה של גיבורים, (הייתה חלק מצוות הכתיבה ועריכת התוכן)
יאיר יעקבי, לא עשו חכמינו, ידיעות אחרונות, 2021
עיסוי נתונים הוא כשל לוגי מסוג שגיאות דגימה, השייך לקבוצת כשלי היקש בו הפירוש לסטטיסטיקה רלוונטית עובר מניפולציה באמצעות חיפוש אחר דרכים לסווג מחדש או לכמת מחדש נתונים בחלק מסוים של התוצאות אך לא לבצע פעולה דומה בקטגוריות אחרות.
מחקרים שבוצעו בין מכורים להרואין הראו כי 90 אחוז מהם החלו לעשן חשיש ולשתות בגיל צעיר.
אחוז זה גבוה בהרבה מהאחוז המקביל באוכלוסייה לאותו גיל.
עובדה זו מצביעה על כך שעישון חשיש ושתייה מובילים להתמכרות להרואין (הנתון המוסתר הוא אחוז מעשני החשיש והשותים בגיל צעיר בכלל האוכלוסייה ההופכים למכורים להרואין).
מחקרים מראים כי סרטן השד פוגע ב-8 אחוז מהנשים.
לעומת זאת, בקבוצת נשים מתחת לגיל 20 שטופלה באמצעות מטאמיזול וגלולות שום הייתה שכיחות המחלה רק 0.5 אחוז.
מכאן נובע שמטאמיזול וגלולות שום מונעים במידה רבה את סרטן השד (הנתון המוסתר הוא אחוז הנשים המטופלות במטאמיזול וגלולות שום שלקו במחלה על פני כל קשת הגילאים).
עיסאם מח'ול היה איש ציבור ערבי-ישראלי, שכיהן כחבר הכנסת מטעם סיעת חד"ש וסיעת חד"ש-תע"ל.
מח'ול מילא שורה של תפקידים בכירים במפלגה הקומוניסטית הישראלית (מק"י) ובחזית הדמוקרטית לשלום ולשוויון, ובהם מזכ"ל מק"י ויו"ר חד"ש.
נולד ב-18 ביולי 1952 בישראל למשפחה נוצרית.
את השכלתו רכש מאוניברסיטת חיפה בתחום הפילוסופיה וסוציולוגיה, בעל תואר ראשון BA.
קיבל את תודעתו הפוליטית כשהצטרף לקמפוס.
במהלך לימודיו, מח'ול היה פעיל בוועד הסטודנטים הערבים באוניברסיטת חיפה, והיה מזכיר התאחדות ארצית של סטודנטים ערבים בסוף שנות ה-70. מח'ול השתתף בהפגנות פוליטיות, ובשל כך נעצר פעמיים והורחק לסמסטר מלימודיו באוניברסיטה.
ב-1999 נבחר לכנסת ה-15 והיה חבר בשדולה לאיכות הסביבה בכנסת.
היה פעיל נגד התוכנית הגרעינית של ישראל, ואף יזם הצעת חוק לסגירת הכור הגרעיני בדימונה.
ב-2002 חולל סערה כשהצדיע במועל יד במהלך ישיבה של הכנסת וקרא "הייל שרון".
מאוחר יותר התנצל על ההשוואה שערך בין ראש הממשלה אריאל שרון לאדולף היטלר.
ועדת האתיקה של הכנסת הרחיקה אותו משלוש ישיבות של הכנסת.
בתגובה טען מח'ול שמדובר בהחלטה גזענית שהתקבלה רק מכיוון שהוא ערבי.
ב-2004 דנה ועדת האתיקה בעניינו של מח'ול, שבזמן נאום במליאה כינה את הממשלה "ממשלת דמים".
ב-2005 השתתף בתהלוכת זיכרון לשלושה ערבים שהשתתפו בטבח בחברון בזמן מאורעות תרפ"ט והוצאו להורג על ידי הבריטים.
בתגובה לביקורת על השתתפותו בתהלוכה להנצחת רוצחים, מח'ול טען שמדובר בלוחמים אנטי-אימפריאליסטיים בקולוניאליזם.
מח'ול הפסיד את מקומו השני ברשימת חד"ש לכנסת ה-17 לטובת חנא סוויד, שאיננו חבר מק"י, כחלק מן המאבק בין הפלג הקומוניסטי בחד"ש לבין אלו שרוצים לשוות למפלגה יותר גוון של מפלגה סקטוריאלית ערבית, ובשנת 2007 הפסיד את תפקידו כמזכ"ל מק"י לטובת מוחמד נפאע ממחנה מוחמד ברכה.
בבחירות לכנסת ה-18 הוצב במקום ה-110 הסמלי ברשימת חד"ש לכנסת.
ב-24 באוקטובר 2003 נעשה ניסיון התנקשות בחייו של מח'ול באמצעות מטען חבלה שהוטמן במכוניתו הפרטית בחיפה.
המטען הופעל בעת שרעייתו של מח'ול התניעה את הרכב; היא הספיקה להימלט מהמכונית בטרם עלתה באש, ובכך ניצלה ללא פגע.
בתגובתו לאירוע מח'ול מסר: "אין לי ספק שמדובר באירוע על רקע פוליטי.
אני לא יכול לחשוב על משהו אחר, חוץ מניסיון לפגוע בי על רקע דעותיי ועמדותיי" והוסיף: "כל הניסיונות האלה לא יפגעו בנחישותי להילחם על עמדותיי ולומר את דעתי בכל נושא".
במסגרת חקירת הפרשה נעצרו אלירן גולן ואלכסנדר רבינוביץ'.
בחקירה התברר כי השניים עמדו מאחורי שורה של ניסיונות פיגועי טרור והתנקשות על רקע לאומני נגד אישי ציבור ערבים בחיפה.
גולן הסביר לחוקריו כי הוא שונא ערבים, וסיפר כי תכנן לפגוע גם בח"כים מוחמד ברכה, עזמי בשארה ואחמד טיבי.
גולן, שהיה המבצע העיקרי, שם קץ לחייו במהלך המעצר, ואילו שותפו לפיגוע רבינוביץ' הורשע בסיוע ובאספקת חומרים למטענים ונידון ל-7 שנות מאסר, מתוכן 4 שנות מאסר בפועל.
מח'ול הצטרף למפלגה הקומוניסטית הישראלית (מק"י) בשנת 1977. בראשית דרכו הפוליטית בחיפה, שימש באמצע שנות ה-80 כמזכיר סניף המפלגה בעיר ולאחר מכן כמזכיר מחוז חיפה של מק"י.
ככל שביסס את מעמדו בשדרת ההנהגה, נבחר בשנת 1993 לחבר הלשכה הפוליטית של המפלגה.
בשנת 1999 נבחר על ידי מועצת חד"ש כמועמד לרשימתה בבחירות לכנסת ה-15. בסוף שנת 2002, בעודו מכהן כחבר כנסת, נבחר לתפקיד מזכ"ל המפלגה הקומוניסטית, תפקיד שמילא עד שנת 2007.
בשנת 2010 מונה ליו"ר מכון המחקר ע"ש אמיל תומא בחיפה, שם עסק במחקר פוליטי ורעיוני ובשימור מורשת התנועה הקומוניסטית בקרב הציבור הערבי והיהודי בישראל.
בפברואר 2023 הגיע לשיא פעילותו בחזית כאשר נבחר לכהן כיו"ר חד"ש, תפקיד בו החזיק עד לפטירתו בדצמבר 2025. לאורך כל שנות פעילותו נחשב לאחד הדוברים הבולטים של מק"י, המייצג את השילוב שבין המאבק לשחרור לאומי פלסטיני לבין המאבק הסוציאליסטי לשוויון חברתי.
במסגרת כל התפקידים שמילא, התבלט מח'ול כהוגה דעות וכמחנך פוליטי, תוך שהוא מקדם קו אינטרנציונליסטי איתן ופועל להידוק הקשרים בין כוחות הקדמה בישראל לבין התנועה הקומוניסטית העולמית.
עד פטירתו היה עיסאם מח'ול חבר הוועד המרכזי של מק"י, חבר מכון אמיל תומא למחקר פוליטי והיסטורי וחבר הלשכה הפוליטית של מק"י.
לאחר חיסולו של חסן נסראללה במסגרת מבצע סדר חדש, מח'ול פרסם בפייסבוק פוסט שבו ספד לנסראללה וכתב: "במהלך חייו, כמו במותו, חסן נסראללה מילא את העולם וכבש את האנשים, והוא יצא גדול יותר מהמתנקשים בו, מהפוליטיקאים הקטנים ואנשי הצבא האובססיביים למלחמה ולפשעי מלחמה".
היה נשוי לאמנית ומתכננת הערים סועאד נסר-מח'ול ואב לשניים, התגורר בחיפה.
עיסאוויה היא שכונה ערבית במזרח ירושלים, השוכנת במורדותיו המזרחיים של הר הצופים שבצפון ירושלים, על שפת מדבר יהודה.
נכון למאי 2022 התגוררו בשכונה כ-20,000 תושבים.
ההשערה המקובלת בנוגע לשם הוא מסדר מוסלמי סופי בשם שצמח במרוקו במאה ה-16. אפשרות נוספת, שהועלתה על ידי המזרחן אדוארד הנרי פאלמר, היא שפירוש השם הוא "מקום מושבו של ישו", הנקרא בערבית "עיסא".
במפקד 1922, שנערך על ידי שלטונות המנדט הבריטי, מנתה אוכלוסיית הכפר 333 תושבים, כולם מוסלמים, ובמפקד 1931 היא גדלה ל-558 תושבים אשר שכנו ב-177 בתים, מהם 7 תושבים נוצרים.
על-פי הערכה של שלטונות המנדט הבריטי, התגוררו בעיסאוויה בשנת 1940 כ-650 תושבים.
בספטמבר 1947 דחו תושבי עיסאוויה את הצעת השלטון הבריטי לכונן בכפר מועצה מקומית נפרדת בטענה שהם רואים בכפרם חלק בלתי נפרד מירושלים.
ממלחמת העצמאות ועד מלחמת ששת הימים 1948–1967
ב-30 במרס 1948, במהלך מלחמת העצמאות, פונה הכפר לפי הוראת הוועד הערבי העליון.
תושבי הכפר עזבו את בתיהם למקום בטוח יותר ומדי פעם הגברים חזרו לבדוק את מצב הרכוש.
במאי 1948 הוערך מספר התושבים בעיסאוויה בכ-950.
ב־7 ביולי 1948, במהלך מלחמת העצמאות, הוכלל עיסאוויה בשטח המפורז הישראלי של מובלעת הר הצופים בהסכם בין המפקדים הצבאיים של ישראל והמפקדים של הלגיון הערבי בתיווכו של האו"ם.
ההסכם אושר מחדש במסגרת הסכמי שביתת הנשק בתום מלחמת העצמאות.
על פי ההסכם, הוגבל מספר תושבי הכפר לזה שהתקיים בעת חתימת ההסכם והוסכם שכל גידול באוכלוסיית הכפר מותנה בהסכמת שני הצדדים.
ישראל טענה כי משמעות ההסכם היא שהותר ל-150 נפש לחזור להתגורר בבתים במקום, אולם משקיף האו"ם, ויליאם אדוארד ריילי, קבע שמשמעותו היא שהותר ל-150 גברים לחזור עם משפחותיהם לכפר.
לאחר מלחמת העצמאות סבל הכפר ממחסור במים ומכלית של האו"ם הייתה מביאה מי שתייה לכפר מדי יום.
בשנים הראשונות הרשתה ישראל לתושבי עיסאוויה לעבור בשביל סמוך להר הצופים.
אולם לאחר תקריות ירי על עמדות ישראליות בהר הצופים, שלהערכת שלטונות ישראל השתתפו בה גם תושבים מעיסאוויה, הודיעה ישראל כי לא תאפשר יותר לתושבי עיסאוויה לעבור בשביל הסמוך להר הצופים.
ישראל גם דרשה מהאו"ם לחפש כלי נשק בכפר המפורז, אולם העריכה שבקשתה לא תיענה.
תושבי עיסאוויה שהיו אזרחים ירדנים מצאו את פרנסתם בתוך הכפר ובמזרח ירושלים הסמוכה.
לאחר איחוד ירושלים בעקבות מלחמת ששת הימים, הוכלל הכפר בגבולותיה המוניציפליים המורחבים של העיר ירושלים, ומאז הכפר נחשב כשכונה בעיר.
בשנת 1991 אושרה לעיסאוויה תוכנית מתאר מקומית.
השכונה גדלה ובתחילת המאה ה-21 כללה כ-12,000 תושבים ובנייה רבה בניגוד לתוכנית המתאר.
ביחד עם עמותת "במקום" ועיריית ירושלים החלו אנשי המקום תהליך של הכנת תוכנית מתאר לעיסאוויה על מנת להכשיר את הבנייה במקום ולאפשר את הרחבתו בעוד כ-1,900 יחידות דיור.
בשנת 2010 הודיעה העירייה כי היא אינה מקבלת את התוכנית של "במקום" ובכוונתה להציע תוכנית חלופית.
עיסה אפורה (מאנגלית Grey Goo) הוא תרחיש היפותטי בעל תוצאות הרסניות, שבו העולם (או במקרים קיצוניים, אף היקום כולו) נחרב, כאשר הוא משמש כחומר גלם לתהליך השכפול העצמי של ננו-רובוטים שיצאו מכלל שליטה.
את המונח אפשר למצוא בעיקר בהקשר של מדע בדיוני, אם כי הסוגיה בהחלט עולה בפורומים יותר "מדעיים", בהתייחסות לסכנות הטמונות בננוטכנולוגיה.
המושג נזכר לראשונה בספרו משנת 1985, "Engines Of Creation", של חוקר הננוטכנולוגיה אריק דרקסלר.
אף על פי שמה, "עיסה האפורה" אינה צריכה להיות דווקא בעלת מרקם עיסתי או להיות בצבע האפור, אלא עליה להיות צביר גדול של ננו-מכונות בעלות פונקציה של שכפול עצמי, אשר כורות את חומרי הבניין לתהליך מן הסביבה הקרובה להן.
נסיבות היווצרות העיסה האפורה יכולות להיות מוטציה או תקלה בננו-רובוטים, שנועדו לפרק כמות מסוימת של חומר (אשפה או פסולת רדיואקטיבית).
אפשרות נוספת היא גרימת תרחיש זה בצורה מכוונת מראש ככלי נשק, כפעולת טרור או כנשק יום הדין בידי קיצונים.
התרחיש שהציע דרקסלר נשלל על ידי ספקנים, בהיעדר מנגנון שיסביר מדוע מכונות מלאכותיות יצליחו לגבור על יצורים חיים, שהתפתחו במהלך כ-3.5 מיליארד השנים האחרונות.
עיסוי תאילנדי (בתאילנדית: นวดแผนโบราณ - "עיסוי תאילנדי מסורתי קדמון" (Nuat phaen boran)) הוא סוג נפוץ של עיסוי, אשר נעשה לרוב דרך בד וללא שמן, ועושה שימוש במשקל הגוף של המעסה.
זהו תחום ברפואה משלימה ואחד מבין כ־150 סוגים שונים של צורות עיסוי.
אף על פי שהעיסוי התאילנדי מתבסס על פילוסופיות מהרפואה הסינית, המשתמשת בעקרונותיו של היין-יאנג להשגת איזון "אנרגטי" בגוף ולרגיעת הנפש, מעדיפים בתאילנד לקרוא לשיטת העיסוי בשם: "מסאג' תאילנדי מסורתי", כיוון שהוא מכיל גם שיטות הייחודיות רק לתאילנד.
כמו כן, מאחר שבדרך התבצעותו דומה הוא במקצת ליוגה, העושה שימוש רב בתרגילי גמישות וריפיון, יש הטוענים כי מקורו גם מהודו, כאשר הופץ על ידי נזירים בודהיסטים לפני כאלפיים חמש מאות שנים ברחבי המזרח הרחוק.
העיסוי התאילנדי הוא תהליך של מגע אנושי הכולל עיסויים ולחיצות איטיות באזורי רקמות רכות, גידים ושרירים, המבוצעים באמצעות מפרקי המעסה, מתיחות לגמישות הגוף ותרגילים מגוונים להמרצה ואיזון של מחזור הדם.
המתיחות והתרגילים כוללים שילובי מגע כוחניים בין רגליו וידיו של המעסה כלפי המטופל.
בשונה מהרבה מודים אחרים של עיסוי שמתבצעים בדרך כלל על שולחן עיסוי, עיסוי תאילנדי מתבצע כמעט תמיד כשהמטופל שוכב על הרצפה, בדרך כלל על מזרן דק או שמיכה.
רוב העיסויים והלחיצות מבוצעים באזורים שלטענת השיטה בעלי רגישות מיוחדת לאורך הגוף, ועל-כן, הם מכונים "קווי האנרגיה" ("מרידיאנים" ברפואה הסינית), שדרכם, לשיטת העיסוי התאילנדי, מקבל הגוף זרימת דם משופרת, כמו גם "חום" ו"אנרגיות מאוזנות.
טכניקת הלחיצות יעילה יותר כאשר היא מבוצעת בתנועות מעגליות בנקודות שמהוות מעין "צומתי אנרגיה", הידועים גם במונח: "נקודות לחיצה".
המדע אינו מכיר ב"קווי אנרגיה" או "צומתי אנרגיה" ואין הוכחות מחקריות לקיומם.
לעיתים, בזמן העיסוי, עלול האדם לחוש שלא בנוח מפאת הלחיצות והמתיחות המופעלות, אך לאחר העיסוי ירגיש רפיון וערנות מרנינה.
העיסוי התאילנדי, כמו סוגי עיסוי רבים אחרים, מכוונים בין השאר לשחרר חסימות במערכת הדם והלימפה ולהקל על תופעות כגון לחץ נפשי, כאבי גב, כאבי ראש, כאבי שרירים ונדודי שינה.
את העיסוי התאילנדי נהוג לבצע על מזרן רך הצמוד לרצפה, וזאת משום הנוחות בביצוע תרגילי גמישות ומתיחה ויכולתו של המעסה לנצל את משקלו שלו לביצוע התרגילים השונים.
המטופל לא חייב להיות גמיש על מנת לחוות מסאג' תאילנדי, ישנו גיוון רב של תרגילים ותנוחות אשר ניתן לבצע.
ניתן לתאר תרגילים אלו כ"יוגה פסיבי", הנעשה על ידי המעסה.
בניגוד לשאר סוגי המסאג'ים, לא נהוג להשתמש בשמני עיסוי מאחר שהמעסה עלול להחליק מאזורים אשר בכוונתו לעסות.
עם זאת, המסאג' מתבצע כאשר האדם לבוש בבגדים נוחים.
על המעסה להיות בקיא בכל חלקי הגוף, להכיר את יתרונותיו ומגרעותיו ולהיות בכושר מספיק דיו אף כדי להרימו.
אומנם, זאת לא ביחס הפוך לממדי גופו של המעסה.
בתאילנד לדוגמה, הנשים הן רובם של המעסים, והן בדרך כלל קטנות ממדים מלקוחותיהן.
במסגרת הרפואה התאית המסורתית, המטפל, "מונואד", שפירושו ד"ר לטיפולי גוף, משלב כמה אלמנטים בטיפולו - רפואה בצמחים, טיפול פסיכו רוחני ועיסוי.
רפואת הצמחים - "יא פו בוראן" (תרופה מסורתית)
בטיפול הפרמקולוגי המסורתי קיים שימוש בצמחי מרפא בעיקר, ושימוש מזערי גם במרכיבים מעולם החי ומעולם המינרלים.
תרופות אלה ניתן היה למצוא בעבר בחנויות לממכר תרופות מסורתיות.
כיום הן מצויות גם בבתי המרקחת המודרניים, בעיקר בצפון תאילנד.
במטבח התאילנדי יש שימוש רב בצמחים, במטרה לשפר את הטעם והבריאות.
מכך יוצא שהתזונה מהווה גם היא אמצעי חשוב לריפוי.
במקדש וואט פו המפורסם ניתן למצוא חוברות הדרכה בנושא, ובהן משפט פתיחה האומר "כל המחלות מגיעות מתזונה לקויה".
ריפוי "פסיכו-רוחני" - "קאי קאם קאל" (תיקון קארמה ישנה)
טיפול זה כולל שיטות מדיטציה שונות, להתבוננות פנימית והדמיה (דמיון מודרך), אותן מבצע המטופל בכוחות עצמו.
ישנם טקסים מאגיים אותם מבצע אך ורק מרפא (דג'אן) בעל ותק וניסיון בתחום.
הטיפול הפסיכו-רוחני משלב גם הוא את האלמנטים האחרים לריפוי, אך משתמשים בו בעיקר כאשר שיטות טיפול אחרות לא עלו בהצלחה, או כאשר לא נמצאה בעיה שניתן להסבירה באופן פיזי.
הטיפול משמש בעיקר לצורך הגנתי.
לדוגמה: קשירה של חוט סביב היד (כצמיד), סמל לקשירת 32 רוחות ההגנה, שלכל אחת מהן יש קשר לאחד מאיברי הגוף.
טקס זה מתבצע בדרך כלל כאשר בן משפחה יוצא לשליחות הרחק מהבית, לשמירתו והגנתו.
העיסוי התאילנדי המסורתי מהווה מקצוע מבוקש ומוסדר ברחבי תאילנד, ועל מנת להיות מעסה מקצועי יש לעבור השתלמות האורכת לכל הפחות 60 שעות, במוסד המעניק תעודת: "מעסה בעל רישיון".
המוסד המוכר ביותר ללימוד נמצא במקדש וואט-פו בבנגקוק (המרכז הלאומי לרפואה מסורתית בתאילנד), אשר אליה מגיעים מרחבי העולם כדי ללמוד עיסוי תאילנדי מסורתי.
כמו כן, במרכז ישנה אפשרות למתן מסאג' ללקוחות על ידי הסטודנטים מהמקום, בפיקוח מוריהם.
חוקי העבודה בתאילנד אוסרים על עבודה רצופה של מעסה, והיא מוגבלת עד לשישה מטופלים ביום.
זמן מתן העיסוי המקובל ללקוח נע בין חצי שעה לשעתיים וחצי.
האחרון כולל תרגילי גמישות ומתיחה המתמקדים בעיקר בגפיים ועיסוי החלק הקדמי בגוף לרבות הבטן (האזור היחיד, שניתן לעשות שימוש בשמן לעיסוי).
בשנים האחרונות התפשטה פילוסופיית העיסוי התאילנדי המסורתי גם לעולם המערבי, בעקבות אפשרויות הריפוי הרבות הגלומות בו.
בישראל נפוץ העיסוי התאילנדי בעיקר במרכזי ספא ונופש.
עיסוי (בלועזית: Massage, בתעתיק: מסאז') הוא שיטה עתיקה ואוניברסלית של טיפול במגע המבוססת על חיכוך, שפשוף ולחיצה בנקודות שונות בגוף אשר מבוצעת באופן מסורתי על ידי אדם אחר.
העיסוי יכול להיעשות דרך בד, או ישירות על העור תוך סיכוך בשמן.
עיסוי יכול להתבצע גם באמצעות מכשור מכני.
העיסוק בעיסוי ראה אור יחד עם צמיחתן של תרבויות שונות ברחבי תבל, כאשר התגלתה התועלת בסיפוק צורכי הגוף מהיבט רפואי וכן מהיבט הנפשי.
חלק ניכר משיטות העיסוי המוכרות צמחו מהתרבויות המסורתיות של סין והודו.
תרבויות אלה סיפקו מתודות ושיטות עיסוי מגוונות האוצרות בתוכן פילוסופיות ואמונות לגבי תועלתן.
לדוגמה: העוסקים ברפלקסולוגיה מאמינים כי, אזורים מסוימים בכף הרגל תואמים או מקושרים לאיברים שונים במערכות הגוף.
אי לכך, נטען כי, ניתן לראות נזקים או פגיעות באיבר מסוים בגוף כ"השתקפות" בכף הרגל.
עיסוי מצויין בטקסט המאמר הרפואי הקדום ביותר, הפפירוס הגינקולוגי של קהון, המתוארך ל-1825 לפני הספירה, כאמצעי להחדרת תרופות לתוך הגוף דרך העור.
למשל, מומלץ שם על עיסוי רגליה הכואבות של אישה בבוץ.
תיעודים כתובים ראשונים של עיסוי באיור ודה מתוארכים בין 1500 ל 500 לפנה"ס.
ביוון, במאה החמישית לפני הספירה, היפוקרטס וקלאודיוס גלנוס קידמו עיסוי, פיזיותרפיה והידרותרפיה כשיטה טיפולית.
אסקלפיאדס איש ביתיניה שחי ברומא במאה הראשונה והשניה לפנה"ס, דגל בעיסוי כשיטת ריפוי, בעודו פוסל את תיאוריית ארבע הליחות של היפוקרטס.
עיסוי היה נפוץ ברוסיה כטיפול רפואי מאז סוף המאה השמונה עשרה.
סילאס וייר מיטשל, נוירולוג מפילדלפיה, נחשב לראשון שהביא את העיסוי לתשומת לב הקהילה הרפואית בארצות הברית.
בשנת 1884, דאגלאס גראהם כתב את A Practical Treatise on Massage , אשר מתמקד בטיפול במחלות ובעיות ספציפיות באמצעות עיסוי.
הוא גם רשם פטנטים על מכשירים לעיסוי.
במהלך המאה התשע עשרה באירופה, תיארו עיסוי בספרות הרפואית ולימדו עיסוי במוסדות.
כמו כן הציעו עיסויים גם אנשים חסרי השכלה רפואית.
בשנת 1886, וויליאם מארל, רופא אנגלי, כתב ספר בשם Massage as a Mode of Treatment.
ברוסיה, מ' י' מודרוב השתמש בעיסוי ותרגילי תנועה במרפאתו, ראשית אצל מבוגרים ולאחר מכן בהתפתחות ילדים, ובעקבותיו הלכו ארגוני העיסוי הרפואי האמריקאים, בסוף המאה העשרים, במטרה לקבוע למקצוע סטנדרטים גבוהים ולהכניס את העיסוי הרפואי כחלק מהטיפול הרפואי הקונבנציונלי.
ג'נט ג' טראוול קידמה את העיסוי ככלי לשיקום מפציעה.
תהליך העיסוי הוא אינטראקציה בין המטפל (המעסה) לאדם המטופל (הלקוח).
על כן, יצירת אווירה ותקשורת טובה בין הצדדים בתחילת העיסוי הכרחית וחשובה.
לצורך כך, התפתחו תחומים העוסקים ביצירת אווירה התואמת את סוג העיסוי המבוקש.
כמו כן, זו הסיבה בגינה על המעסה לפתח קשרים טובים עם המטופלים.
בדרך כלל העיסוי הוא חוויה מהנה ומרגיעה למטופל.
משך הטיפול יכול לנוע בין דקות ספורות ליותר משעה.
בדרך כלל העיסוי נעשה כאשר המטופל שוכב על מזרן או מיטה (לרוב כאשר פני גופו כלפי מטה).
במהלך הטיפול על המעסה ללמוד את גופו של המטופל בין אם על ידי שיחה עמו ובין אם באמצעות מישוש.
הטיפול בדרך כלל יקיף את כל הגוף, והמעסה ייעזר בשמני עיסוי המתפקדים שמני סיכה על גוף המטופל.
השמנים מופקים בתהליכי ייצור מבוקרים מצמחים ידועים כלא רעילים (תהליך הפקת השמנים וסיווג ריחם נקרא: ארומתרפיה).
העיסוי מתבצע על שרירים ורקמות ומבוצע באמצעות טכניקות מגע שונות הכוללות הפעלת לחץ בנקודות מרכזיות, ליטוף לאורך שרירים, חיכוך וכדומה.
ישנן שיטות המתרכזות בטיפול במערכת השלד ועל-כן, טכניקות העיסוי במקרים הללו יהיו לרוב עמוקות יותר, מפאת הצורך להפעיל כוח רב יותר לטיפול.
לסוגי העיסוי השונים השפעות מגוונות על גוף האדם:
ממריץ ומשפר את זרימת הדם.
ממריץ ומשפר את זרימת הלימפה.
מעניק לשרירים ולרקמות הרכות בגוף האדם גמישות ומונע התכווצויות שרירים.
משפר את טווח התנועה של המפרקים מערכת השלד.
מגביר את ייצור המיטוכונדריה בשרירים.
ברוב שיטות העיסוי הסיכון לתוצאות לא-רצויות נמוך.
פציעות המדווחות בספרות המקצועית נדירות ביותר, ולרוב היו תוצאה של שימוש בשיטות נדירות, כגון עיסוי נמרץ ביותר.
חשש נוסף הוא תגובה לא רצויה של גוף המטופל לשמנים בהם נעשה שימוש בעיסוי, ברם טרם הוכח חד משמעית כי שמנים אלה עשויים לגרום תחלואה או גירוי לא רצוי.
במכוני עיסוי מורשים (לרבות בישראל) נוהגים לעיתים לערוך שאלון למטופל, על-מנת למזער נזק ותביעות משפטיות.
ישנם מעל 150 סוגים של עיסויים, המחולקים לתחומים שונים, בשני מישורים עיקריים: עיסויים רפואיים (תרפיים) ועיסויים הומאופטיים.
רוב העיסויים מיועדים לכל שכבות הגיל וישנם גם המתמקדים בתינוקות ובנשים הרות.
עיסוי רפואי הוא ביצוע פעולות עיסוי בעלות אופי פיזיותרפי על רקמות רכות, השלד, מפרקים, בלוטות לימפה וגידים באזורים שונים בגוף במטרה לגרום לשיפורים בריאותיים כגון: תפקוד טוב יותר של איבר, גמישות של שריר, חידוש רקמה אשר ניזוקה כתוצאה מפציעה, הקלה בכאבי שרירים וכדומה.
כמו כן, מעניק העיסוי הרפואי שיפורים כלליים במישור הפסיכולוגי כגון: הירגעות, שינה טובה יותר, טיפול נגד חרדות ולחץ נפשי.
העיסויים הומאופתיים נכללים בתחום הרפואה המשלימה.
בנוסף לתועלת הרפואית שיש בכל עיסוי, העיסויים ההומאופתיים מתמקדים בהיבטים של הרפואה האלטרנטיבית הנוגעים למסאז', בהם תחושת רגיעה הזרמת אנרגיה בגוף ועוד.
תועלות העיסוי יכולת לבוא בצורת נעימות וחימום הגוף, תחושת רעננות והתחדשות, טיפול בגוף ובנפש, ויש הטוענים שיש ביכולתו לרפא או למנוע מחלות.
בתחום העיסויים נכלל גם עיסוי ארוטי שהוא "לשון נקייה" למתן שירותי מין או לעיסוי הכולל שירותי מין.
סוגי העיסויים נקבעו לפי טכניקות העיסוי השונות ועל-פי האזורים המטופלים.
אומנם קיימים מעל ל-150 סוגי עיסויים, אך הם התפתחו ממספר מקורות כתוצאה מהשפעות תרבות ומסורת (למעט אולי העיסוי הרפואי, שהתפתח כתוצאה מההתפתחות הרפואית בתחום הפזיולוגי).
הטווינה או הפיזיותרפיה הסינית, פותחה בסין לפני יותר מ-3000 שנה ובדומה לעיסוי התאילנדי ולשיאצו, היא מורכבת מסוגים שונים של מתיחות, לחיצות ותנועות לגמישות השרירים ומתיחת העצמות והגמשת מערכת השלד.
העיסוי מתבצע בדרך כלל בלבוש בגדים, וללא שמן עיסוי על מזרן או מיטת עיסוי.
רפלקסולוגיה היא שיטת טיפול רפואי אלטרנטיבי, המשתמשת בכפות רגליים לאבחון רפואי ולטיפול באדם.
בפיתוחה של השיטה המקובלת בימינו החל ויליאם פיצג'רלד בשנת 1913, והיא שוכללה בשנות השלושים והארבעים של המאה העשרים על-ידי יוניס אינגהם, שאף המציאה את המונח "רפלקסולוגיה" בשנות החמישים.
טיפול דרך כפות הרגליים ניתן כבר בעת העתיקה במצרים העתיקה ובהודו.
המילה רפלקסולוגיה גזורה מהמילה האנגלית Reflection, שמשמעותה "השתקפות".
לטענת העוסקים ברפלקסולוגיה, בעזרת השיטה ניתן לאתר דפוסים שקיימים אצל האדם ברבדיו השונים כגון בגוף, בנפש ובתחום החשיבה.
על ידי לחיצות, חימומים והנעות של אזורים מסוימים בכף הרגל, ניתן לשחרר מצבים בהם האנרגיה חסומה ואינה זורמת כראוי, וכך לטפל במחלות מסוימות.
הרפלקסולוגיה מיושמת כאשר הלקוח יושב על כורסה נוחה ברגליים יחפות.
משך הטיפול נע בין חצי שעה לשעה.
צורת עיסוי זה התפתחה מהתרבות והפילוסופיה הסינית לפני כ־4000 שנה.
עיסוי זה מתבסס על אנרגיית הצ'י (כלומר, בכל מקום שבו יש תנועה - יש שינוי והצ'י הוא המביא לשינוי זה) ומיושם באמצעות לחצים במקומות רגישים.
הרגישות באה לידי ביטוי ברגישות לתנאי מזג אוויר ורגישות ללחצים שונים אשר עלול לגרום להרגשת כאב.
העיסוי מתבצע על ידי לחיצות חזקות בצמוד לעמוד השדרה ובגפיים.
לרוב נעשה שימוש בשמן לעיסוי להורדת החיכוך בין המעסה ללקוח.
שיאצו היא שיטת טיפול במגע, בתחום הרפואה המשלימה שמקורה ביפן.
משמעות המילה שיאצו ביפנית, היא לחץ- אצבע.
השיטה מתבססת על עקרונות הרפואה הסינית, ומניחה קיום של ערוצי אנרגיה בלתי נראים, המכונים מרידיאנים, בגוף האדם, אשר משפיעים ומושפעים מהאיברים הפנימיים.
הגישה הטיפולית בשיאצו הוליסטית, ומטרתה לטפל בגוף כולו ולא רק בהעלמת הסימפטומים.
משום כך, מחבר השיאצו בין הגוף והנפש.
התהליך הטיפולי הוא הדרגתי, רגוע ומרגיע.
טיפול השיאצו משלב מגוון רחב של טכניקות אשר יוצרות גירויים שונים בגוף כגון: מגע באזורים המאובחנים כ"לא מאוזנים", סדרת לחיצות, ומתיחות ברוב חלקי הגוף.
השיאצו נועד לסייע בבעיות פשוטות ומורכבות כאחת כגון: בעיות אורתופדיות בעמוד השדרה, בעיות פנימיות בתחומי נוירולוגיה, בעיות עיכול, גינקולוגיה, בעיות רגשיות ועוד.
העיסוי התאילנדי הוא תהליך של מגע אנושי הכולל עיסויים ולחיצות איטיות באזורי רקמות רכות, גידים ושרירים המבוצעים באמצעות מפרקי המעסה, מתיחות לגמישות הגוף ותרגילים מגוּונים להמרצה ואיזון של מחזור הדם.
המתיחות והתרגילים כוללים שילובי מגע כוחניים בין רגליו וידיו של המעסה כלפי הלקוח.
העיסוי התאילנדי התפתח משני מקורות:
פילוסופיות מהרפואה הסינית - המשתמשת בעקרונותיו של היין-יאנג להשגת איזון אנרגטי בגוף ולרגיעת הנפש.
היוגה ההודית - כאשר הופצה על ידי נזירים בודהיסטים לפני כאלפיים חמש מאות שנים ברחבי המזרח הרחוק.
את העיסוי התאילנדי נהוג לבצע על מזרן רך הצמוד לרצפה וזאת משום הנוחות בביצוע תרגילי גמישות ומתיחה ויכולתו של המעסה לנצל את משקלו שלו לביצוע התרגילים השונים.
ניתן לתאר תרגילים אילו כ"יוגה פסיבי", הנעשה על ידי המעסה.
בניגוד לשאר סוגי העיסויים, אין נהוג להשתמש בשמני עיסוי מאחר שהמעסה עלול להחליק מאזורים אשר בכוונתו לעסות.
עם זאת, העיסוי מתבצע כאשר האדם לבוש בבגדים נוחים.
עיסוי שוודי הוא שיטת עיסוי המשתמשת בשמנים (לרוב ריחניים) להרגעה ולהנאת הלקוח.
העוסקים בעיסוי השוודי שמים דגש על האווירה, שבה נעשה העיסוי לצורך כך.
העיסוי השוודי פותח על ידי פֶּר הנריק לינג (פרופסור שוודי לרפואת ספורט) בתחילת המאה ה-19, כשיטה לריפוי באמצעות שיפור זרימת הדם והלימפה בגוף.
לינג פיתח שישה יסודות, שבהם נוהגים בטכניקת העיסוי:
ליטוף - העברת ידי המעסה בתנועות עדינות על האזור המיועד.
עיסוי עמוק - דחיפה וגלגול כף היד באזורי שרירים.
חיכוך - יצירת חיכוך לחימום רקמות.
הקשות קצביות - בעזרת גב כף היד בשרירים ובשכמות.
לחיצה - באמצעות האגודלים ישירות על שריר ובצד עמוד השדרה.
רטט - תנודות מהירות של הידיים לשחרור וחימום השריר.
יסודות אילו התבוללו עם השנים יחד עם טכניקות עיסוי הולנדיות דומות, והתחברו למה שנקרא כיום: "עיסוי קלאסי" או "עיסוי אירופאי".
כיום, הדגש של העיסוי השוודי הוא על ההיבטים הפסיכולוגיים והרוחניים של הטיפול.
לטענת המעסים, בנוסף ליתרונות הפסיכולוגיים, קיימות לעיסוי השפעות חיובית גם על כל מערכות הגוף, רפיון ושחרור שרירים, שיפור מחזור הדם, שחרור כאבי ראש, זירוז חילופי החומרים בגוף ועוד.
משך העיסוי נע בדרך כלל בין 50 דקות לשעה וחצי.
עיסוי השרירים עושה שימוש בתנועות ייחודיות לצורך ריכוז זרימת הדם הזורם בשריר או במרכזי שרירים.
העיסוי מתבצע על ידי קיבוע והקפת השריר הנדרש ובתנועות לחיצה וחיכוך מגיע עד לשכבות הפנימיות ביותר של השריר.
תנועות אילו דרושות על-מנת לאזן את זרימת הדם בשריר ולשמר או להחזיר את השריר לפעילות נורמלית.
עיסוי זה נכלל כחלק מתחום העיסויים הרפואיים, אשר נועד לטפל בבעיות הנגרמות עקב שחיקה וניוון בשריר.
כמו כן, העיסוי נועד לטפל בפגיעות ונזקים אשר קורים לעיתים תכופות בספורטאים, כגון: תסמונת תעלת שורש כף היד (carpal tunnel syndrome), דלקות שרירים ועוד.
עיסוי רקמות עמוק מתמקד באזורים מסוימים בגוף החשופים יותר לדלקות, פציעות וחבלות.
אזורים אלו כוללים לרוב מפרקים וקבוצות שרירים ועל-כן ספורטאים מרבים להיעזר בו.
דרך העיסוי היא חדירה לעומק הרקמה, המבוצעת על ידי אצבעותיו של המעסה ולחיצה תוך כדי סיבוב איטי להדמיית פעילות הרקמה.
שיטה זו נחוצה מאחר שלא כל אדם רגיש ללחיצות באותה מידה ובאמצעות ניסוי וטעייה, יכול המעסה להגביר או להאט את מהירות הסיבובים והלחץ.
משום הצורך בהתמקדות באזורים מסוימים, אין נהוג להשתמש בשמני עיסוי, מפאת החלקת אצבעותיו של המעסה.
שיטת עיסוי זו מקורה בצרפת והיא מורכבת מתנועות זרימה עדינות של הידיים לאורך הגוף.
עיסוי זה נעשה לרוב על בית החזה והבטן של המטופל.
העיסוי מתבצע בידיים פתוחות של המעסה וכמו כן משתמש הוא בשמנים על מנת להקטין את החיכוך בינו לבין המטופל.
לטענת העוסקים בעיסוי הטכניקה משפיעה על תפקוד הלב ומערכת העיכול.
שיטת עיסוי אינדיאנית המשלבת טיפול של 42 אבני בזלת מחוממות יחד עם מגוון שמני מרפא.
העיסוי נועד להרגעה, יצירת ריפיון אצל המטופל ויש הטוענים שהוא מטהר את הגוף מרעלים.
עיסוי ארומתרפי מתמקד בחוש הריח אצל הלקוח .
העיסוי משלב מגע עדין של ידי המעסה וטפטוף שמנים ריחניים ליצירת רגיעה ותחושת טהרות.
המעסה המשתמשת במבחר מוקפד של מרקחות שמני צמחים ריחניים אשר נטען כי הם גם בעלי סגולות מרפא.
הריחות השכיחים הם: וניל, לבנדר, קוקוס, פירות הדר, שסק, אקליפטוס וורדים.
שיטת עיסוי מודרנית העושה שימוש בכיסא ארגונומי המותאם למטופל.
הטיפול מתמקד בפלג גוף עליון – גב עליון, צוואר, שכמות, כתפיים, גב תחתון וזרועות, ונעשה על הבגדים ללא שמן.
היתרון המרכזי בעיסוי על כיסא הוא שניתן לקבל טיפול אפקטיבי גם במשרד במהלך יום העבודה, בהמתנה בשדה תעופה, במהלך ביקור בקניון, בכנסים ובירידים שונים.
במקומות אלה, באופן טבעי, לא נח להתפשט כדי לקבל עיסוי, ואין מרחב גדול להציב מיטת טיפולים או מזרן.
יתרון נוסף הוא שאנשים רבים בעידן המחשב, סובלים מכאבים ובעיות בפלג הגוף העליון, ועיסוי על כיסא מתמקד בבעיות אלה.
טכניקת הטיפול מבוססת על מספר שיטות כמו שיאצו, טווינה, רקמות עמוקות ועוד, שהותאמו למנח של ישיבה על כיסא.
משך הטיפול יכול לנוע בין עשר דקות לשעה.
העיסוי טורקי התפתח באסיה הקטנה בעקבות צמיחת תרבות החמאמים הטורקים.
מטרת העיסוי הטורקי היא ניקוי וטהור הגוף.
זאת מתבצע באמצעות רחיצה ושפשוף העור וחבטות באמצעות שוט ענפי דפנה.
הרחיצה מתבצעת בכפפת "פילינג" לריכוך וטיהור העור (הורדת השכבה החיצונית של העור - האפידרמיס) ועיסוי אגרסיבי להמרצת זרימת הדם ושחרור השרירים.
עיסוי זה ניתן לבצע גם בתוך סאונה אשר מייעלת את התהליך יחד עם יתרונותיה.
עיסוי פנים או עיסוי אסתטי מתמקד בפנים, בקרקפת ובצוואר והוא משמש לשיכוך כאבי הראש והצוואר, להפגת מתח הפרקים הלסתיים ולשחרור שרירים מכווצים של הפנים והקרקפת.
בעיסוי זה מקובל להשתמש בתכשירים קוסמטיים על-מנת להעניק טיפול פנים בו זמנית בזמן העיסוי.
בדרך זו, עיסוי הפנים גם מיועד לשקם או לשמור על מראה העור.
בעיסוי זה, על מעסה הפנים להעריך את סוג העור המטופל כדי לדעת עם אילו תכשירים עליו להשתמש.
הטיפול מתחיל בניקוי וקילוף יסודי של העור באמצעות אדי חום או תכשירי "פילינג".
לאחר מכן מריחת קרם מתאים לכיסוי הקרקפת, הכתפיים, הצוואר, הגרון והפנים.
תהליך העיסוי המרכזי מתבצע עם או בלי שמנים, כאשר עיסוי ללא שמנים יתבצע בתנועות חיכוך, הרעדה והקשה על ידי קצות האצבעות בלבד, בלחץ משתנה בהתאם לאזורים שונים בפנים ובהתאם לרגישות העור.
בעיסוי פנים יש לנהוג בזהירות בעת עיסוי קרוב לאזור העיניים.
באזור זה משתמשים בטכניקת מגע נוצה כאשר מופעל לחץ קל ביותר.
עיסוי פנים נהוג לבצע במרווחים של כחודש בין טיפול לטיפול.
עיסוי משולב הוא שם כולל למגוון עיסויים העושים שימוש בשיטות העיסוי הידועות בתוספות טכניקות ייחודיות שפותחו בעידן המודרני.
בעיסויים המשולבים יש דגש על עבודת שרירים מאומצת יחד עם שילוב החושים לגירוי ויצירת אווירת שלווה ייחודית.
יצירת האווירה כוללת מתודות מהפנג שווי לארגון וסידור סביבת הטיפול, הדלקת נרות ועמעום אורות לתחושת דמדומים, מוזיקה מרגיעה המושמעת בזמן העיסוי, הדלקת קטורות ושימוש בשמנים ריחניים להענקת תחושת רוגע, חימום החדר ומגע העיסוי.
בקטגוריית העיסויים הללו נכללים בין היתר: "עיסוי הוואי", "עיסוי איסלן (קליפורניה)", "עיסוי אנרגיות".
עיסאם סרטאווי היה ממנהיגי הפת"ח.
בתחילת דרכו הנהיג ארגון טרור קיצוני שפרש מהפת"ח וביצע פיגועים באירופה, אך בשנות השבעים פנה לדרך מתונה וניהל מגעים עם אנשי שמאל ישראלים, במטרה להגיע להסכם שלום עם ישראל על בסיס הכרה הדדית.
נרצח בפורטוגל במהלך כנס של האינטרנציונל הסוציאליסטי, ככל הנראה בידי פלסטינים שראו בפעילותו ובעמדותיו בגידה.
סרטאווי נולד בעכו ובשנת 1948 נמלטה משפחתו לעיראק.
סרטאווי למד רפואה בבגדאד ובארצות הברית ובעת מלחמת ששת הימים היה מנתח לב בארצות הברית.
בעקבות המלחמה נסע לירדן, הצטרף לפת"ח והשתתף בקרב כראמה (1968).
ב-1969 פרש מהפת"ח והקים את הארגון "ועד הפעולה לשחרור פלסטין", שנחשב לקיצוני יותר וביצע פיגוע נגד נוסעי אוטובוס אל על בשדה התעופה במינכן ב-1970. סרטאווי ביקר את גרמניה המערבית על תמיכתה בישראל וטען שלא היה מבצע פעולת טרור על אדמת צרפת ויוון התומכות בפלסטינים.
ביוני 1970 הצטרף למזכירות משותפת של שישה ארגוני טרור, בה היו חברים גם יאסר ערפאת, ג'ורג' חבש ונאיף חוואתמה.
לאחר מכן הפך מנץ ליונה.
ב-1971 חזר להיות פעיל בפת"ח.
בשנות השבעים נפגש עם שורה של פעילי שלום ישראלים ביניהם אורי אבנרי, מתי פלד ולובה אליאב.
בדצמבר 1977 שיבח את השיחות בין ישראל למצרים והכיר בזכויות העם היהודי בארץ ישראל, דברים מהם התנער דובר אש"ף.
בשנת 1979 נפגש באופן לא רשמי עם שגריר ארצות הברית באומות המאוחדות אנדרו יאנג בווינה ועם ועדת החוץ של הפרלמנט ההולנדי כיועצו האישי של ערפאת באירופה.
באותה שנה גם קיבל בווינה, יחד עם לובה אליאב, את פרס ברונו קרייסקי.
בשנת 1980 נפגש בארמון האליזה עם יועץ נשיא צרפת ואלרי ז'יסקר ד'אסטן.
באפריל 1981 התפטר מהמועצה הלאומית הפלסטינית בגלל סירובה לקבל ממנו דיווח על שיחות השלום שלו.
בתחילת 1983 אמר שאש"ף טועה בכך שאינה מכירה בישראל ואמר שאש"ף מוכנה להסתפק במדינה פלסטינית ביהודה שומרון ורצועת עזה, תוך ויתור על דרישותיה לגבי שטחה של ישראל.
בפברואר 1983 התפטר שוב מהמועצה הלאומית הפלסטינית על רקע עמדותיו המתונות.
במרץ 1983 קרא למשא ומתן ישיר עם ישראל.
דעותיו המתונות עוררו עליו זעם בארגוני הטרור הפלסטיניים.
באפריל 1983 הגיע לוועידת האינטרנציונל הסוציאליסטי באלבופיירה שבפורטוגל, במעמד משקיף, לאחר ששמעון פרס הסכים לנוכחותו ללא מעמד רשמי.
במהלך הכנס נפגש עם נציגים מישראל ונתן ריאיון לעיתונאית תמר גולן.
סרטאווי נרצח ב-10 באפריל 1983, בידי מתנקש שהיה ככל הנראה מארגונו של אבו נידאל.
עיסא בולאטה היה פרופסור לספרות ולשפה הערבית באוניברסיטת מקגיל בקנדה.
הוא כתב מספר ספרים בנושאי ספרות ערבית מודרנית ותרגם ספרים רבים מערבית לאנגלית.
נולד בירושלים למשפחה ערבית נוצרית אורתודוקסית והיה אח לחמישה.
אביו, יוסף, עבד במחלקת הדואר והטלגרף של הממשל הבריטי, אמו, ברברה.
הוא למד בתיכון הנוצרי דה-לה סאל וסיים את לימודיו בשנת 1947. הוא החל לעבוד בבנק וללמוד משפטים בערבים, אבל מלחמת העצמאות גרמה לסגירת בית הספר שבו למד ולסגירת הבנק בו עבד.
לאחר המלחמה הוא החל לעבוד כמורה בבתי ספר תיכונים והיה פעיל מאוד במוסדות הכנסייה האורתודוקסית.
בין תלמידיו באותן שנים היו סרי נוסייבה ומוברק עווד.
הוא למד לתואר ראשון באוניברסיטת לונדון, אותו סיים בהצטיינות וסיים דוקטורט בספרות ערבית בשנת 1969.
בין השנים 1968 ל-1975 הוא לימד בסמינר הרטפורד בקונטיקט.
בשנת 1970 שימש כעורך שותף בכתב העת "The Muslim World".
בשנת 1975 הצטרף לסגל אוניברסיטת מקגיל שבקנדה, בשנת 1979 הועלה לדרגת פרופסור מן המניין ולימד עד שפרש לגמלאות בשנת 2004.
הוא זכה במספר פרסים, בהם Arberry memorial prize בשנת 1972.
בשנת 2007 יצא ספר הפרוזה הראשון שלו, A Retired Gentleman, and other stories בו סיפורים העוסקים במהגרים המגיעים לקנדה מארצות הברית וארצות ערב.
תרגם סיפורים של מוחמד ברדה, אמילי נסראללה, ע'אדה א-סמאן ועוד.
בשנת 1960 נישא למריטה סיווארד, אותה פגש לראשונה שלוש שנים לפני כן כשביקרה בישראל עם אוניברסיטה אמריקאית.
הוא נפטר במונטריאול ב-1 במאי 2019 והותיר אחריו ארבעה ילדים: יוסף (פרופסור לפרמקולוגיה), ברברה, דוד (שדרן רדיו) ופיטר (כומר).
אחיו, כמאל בולאטה, הוא אמן והיסטוריון.
עיסאם עבד אל-עזיז שרף הוא פוליטיקאי ואיש אקדמיה מצרי.
כיהן כראש ממשלת מצרים למשך מספר חודשים, לאחר נפילת משטרו של חוסני מובארכ.
לאחר שרכש תואר ראשון בהנדסה אזרחית מאוניברסיטת קהיר ב-1975, נסע ללמוד באוניברסיטת פרדו, באינדיאנה שבארצות הברית, שם רכש תואר שני ב-1980, ולאחר מכן תואר דוקטור.
כיהן כשר התחבורה בין יולי 2004 לדצמבר 2005, אך פרש עקב חילוקי דעות בינו לבין ראש הממשלה אחמד נזיף, שמונה על ידי חוסני מובארכ.
לאחר התפטרותו, הוא שב לאקדמיה וקיבל משרה באוניברסיטת קהיר, שם נחשב כמתנגד קולני למשטרו של מובארכ, במיוחד בהקשר לטיפול המשטר בבעיות תשתיות התחבורה הציבורית במצרים.
ב-3 במרץ 2011 התבקש על ידי המועצה העליונה של הכוחות המזוינים במצרים (שקיבלה את הסמכות למשול זמנית מידי מובארכ עם התפטרותו בעקבות ההפיכה במצרים) להרכיב ממשלה, וזאת לאחר התפטרותו של אחמד שפיק, ראש הממשלה שמונה על ידי מובארכ, שהתפטר עקב לחץ המפגינים.
שרף היה פעיל ומעורב בהפגנות בכיכר תחריר, דבר שהקנה לו את אהדת המפגינים והגופים הפועלים לקידום הדמוקרטיה במצרים.
אהדה זו הובילה לכך ששמו הועלה בפני המועצה הצבאית העליונה כמועמד מקובל להחלפת שפיק.
בנובמבר 2011, בעקבות הפגנות מחודשות בכיכר א-תחריר, התפטר שרף מתפקידו כראש הממשלה וקרא להעברת הסמכויות במדינה למועצה הצבאית העליונה.
שרף ידוע בגישתו הקשוחה נגד נורמליזציה ביחסי ישראל–מצרים.
לדעתו יש לפתור את הסכסוך הישראלי-פלסטיני לפני כל שיתוף פעולה כלכלי או מדעי עם ישראל.
עִיסָאוּוִי פְרֵיג' הוא פוליטיקאי ערבי-ישראלי שכיהן כשר לשיתוף פעולה אזורי וחבר כנסת מטעם מפלגת מרצ.
פריג' הוא השר המוסלמי השני בהיסטוריה של ישראל, אחרי ראלב מג'אדלה.
פריג' נולד ב-1963 בכפר קאסם, למשפחה מוסלמית לכמאל ואמנה.
הוריו עובדים כפלאח ועקרת בית.
סבו ניצל בזמן טבח כפר קאסם כשהתחזה למת, ושני אחים של סביו היו בין הנרצחים.
בשנת 1982 החל ללמוד באוניברסיטה העברית בירושלים וקיבל תואר ראשון בכלכלה וחשבונאות.
בשנת 1991 הוסמך כרואה חשבון ועבד כרואה חשבון עצמאי.
בעת לימודיו באוניברסיטה הצטרף לתא הסטודנטים היהודי-ערבי "קמפוס", ואחר-כך עבר למפלגת רצ וממנה ליורשתה מרצ.
כיהן בהן בשורה של תפקידים, בהם יו"ר נשיאות ועידת מרצ וחבר הנהלת המפלגה.
בנוסף, שימש בתפקידים ציבוריים שונים, בהם חבר מזכירות "שלום עכשיו", חבר מועצת יוזמת ז'נבה וחבר דירקטוריון "צוותא" שבתל אביב.
פריג' הוא מקים הפורום לעידוד יזמות עסקית יהודית-ערבית.
התמודד לכנסת לראשונה בבחירות לכנסת השש עשרה (2003).
בבחירות לכנסת התשע עשרה נבחר למקום החמישי ברשימת מרצ (לאחר שסירב להיכנס למקום השביעי המשוריין לערבים), ונבחר מטעם המפלגה לכנסת ה-19. בבחירות לכנסת ה-20 נבחר למקום השלישי ברשימת מרצ לכנסת ונבחר לכהונה נוספת.
בכנסת ה-19 וה-20 כיהן כחבר בוועדת החינוך, התרבות והספורט, ממלא-מקום בוועדת הכספים, ויושב-ראש בשדולות הבאות: השדולה לקידום תעשיית הייטק במגזר הערבי, השדולה למען קידום התעסוקה במגזר הערבי והשדולה לקידום הספורט ואורח החיים הספורטיבי.
עקב התפטרות זהבה גלאון מהכנסת, מונה פריג' בנובמבר 2017 לחבר בוועדת החוץ והביטחון.
ב-2018 היה חבר הכנסת הערבי הראשון שנואם באירוע גאווה, כשנאם באירוע הגאווה היהודי-ערבי בלוד.
לקראת הבחירות לכנסת ה-22 הודיע שיתמודד על ראשות מרצ לצד מוסי רז על כהונה של שני יושבי ראש – אחד ערבי ואחד יהודי.
בבחירות שובץ במקום השישי ברשימת "המחנה הדמוקרטי" ולא נבחר לכנסת.
בבחירות לכנסת ה-23 שובץ במקום ה-11 ברשימת "העבודה-גשר-מרצ" בעקבות שריון יאיר גולן ברשימה המאוחדת, שריון שספג ביקורת מצד פריג'.
כיהן כח"כ בכנסת ה-24 לאחר שהוצב במקום החמישי ברשימת מרצ ונבחר לכנסת עד להתפטרותו ממנה במסגרת החוק הנורווגי ב-18 ביולי 2021.
עם הקמת ממשלת ישראל השלושים ושש מונה פריג' לתפקיד השר לשיתוף פעולה אזורי.
שבועיים לאחר הקמת הממשלה הוא הכריז על מינוי רוני אלון לתפקיד מנכ"לית המשרד לשיתוף פעולה אזורי.
ב-1 באוגוסט 2021 יזם ביחד עם שר הבינוי והשיכון זאב אלקין תוכנית להוספת כ-15 אלף היתרי עבודה לפלסטינים בישראל.
ב-3 באוקטובר 2021, ביחד עם יו"ר מרצ שר הבריאות ניצן הורוביץ ויו"ר סיעת מרצ בכנסת מיכל רוזין, נפגש במוקטעה עם יו"ר הרשות הפלסטינית מחמוד עבאס.
במסגרת תפקידו כשר לשיתוף פעולה אזורי, נפגש עם שר המשפטים של סודאן וקידם הקמת נמל תעופה ישראלי-פלסטיני בעטרות.
ב-5 ביולי 2022, עם היציאה לבחירות לכנסת העשרים וחמש, הודיע פריג' על פרישה מהחיים הפוליטיים.
הוצב במקום ה-117 הסמלי ברשימת מרצ לכנסת.
החל משנת 2023 משמש פריג' כפרשן בתוכנית "אולפן לילה" של ערוץ הספורט.
פריג' נשוי לניהאיה, מורה במקצועה, ואב לשש בנות ובן.
ב-8 בפברואר 2022 עבר אירוע מוחי.
עיסא עלי ח'ליל א-נַּשָּׁ֫אר הוא ממייסדי ארגון הטרור הפלסטיני חמאס.
שימש בעבר כראש עיריית רפיח.
עיסא ח'ליל א-נשאר נולד בשנת 1954 ברפיח שברצועת עזה.
בשנות ה-70 יצא למצרים ולמד הנדסה עירונית באוניברסיטת עין שמס.
בחזרתו לרצועה הועסק בידי אונר"א.
במקביל התוודע לתורת האחים המוסלמים שאותם הנהיג ברצועה השיח' אחמד יאסין, וא-נשאר החל להשתתף בפעילויות הדעוה של התנועה ברצועה.
הוא לקח חלק בפעילות המוג'מע האסלאמי שהוקם בשנת 1973. בראשית שנות ה-80 עבד בעיריית ח'אן יונס, ובשנת 1986 מונה לחבר מועצה בעיריית רפיח.
בעקבות פרוץ האינתיפאדה הראשונה, נכח א-נשאר בפגישה שנערכה ב-10 בדצמבר 1987 בביתו של אחמד יאסין, שבה הוחלט על הקמת ארגון הטרור חמאס.
עם הקמת הארגון הוטל על א-נשאר לרכז את פעילות התנועה באזור רפיח.
בעקבות פעילות זו נעצר א-נשאר בספטמבר 1988, במסגרת גל המעצרים הגדול הראשון נגד חמאס, ונידון לתקופת מאסר קצרה.
בדצמבר 1992, בעקבות רצח החייל הישראלי נסים טולדנו, היה א-נשאר ממגורשי חמאס ללבנון.
בחזרתו לרצועה השתלב א-נשאר בזרוע המדינית של חמאס.
בנובמבר 1995 לקח חלק בהקמתה של "מפלגת ההצלה הלאומית האסלאמית" (ח'לאס) שהייתה אמורה להשתתף בבחירות לרשות הפלסטינית מטעם חמאס, אך חמאס החרימה לבסוף את הבחירות.
בשנת 2005 עמד בראש מפלגת "הרפורמה והשינוי", שהתמודדה מטעם חמאס בבחירות לרשויות המקומיות.
א-נשאר התמודד מטעם המפלגה בבחירות העירוניות ברפיח, נבחר למקום הראשון ובהמשך התמנה לנציג המפלגה במועצת העיר.
אף שהיה אמור להתמנות לראש העירייה בעקבות הבחירות, ערעור של ראשי פת"ח, שטענו לזיוף הבחירות המוניציפליות, הוביל לדרישה לקיום בחירות מחודשות.
בחירות אלו מעולם לא התקיימו בעקבות השתלטות חמאס על רצועת עזה ביוני 2007, שלאחריה התמנה א-נשאר רשמית לראש עיריית רפיח.
לאחר מכן, בין השנים 2010 ל-2014, שימש כיועץ לראש ממשלת חמאס ברצועה אסמאעיל הנייה, לעניינים מוסדיים, ומונה לראש רשות המים ברצועת עזה בשנת 2014.
אחד מבניו של א-נשאר, עלי, היה פעיל בגדודי עז א-דין אל-קסאם, הזרוע הצבאית של חמאס, ונהרג בספטמבר 2006 בסיכול ממוקד מן האוויר.
בן נוסף של עיסא, אנס א-נשאר, היה פעיל בגדוד מזרח רפיח של חמאס, ונהרג בפברואר 2026 בידי מיליציית הכוחות העממיים שפועלת ברפיח.
עיסוי ארוטי הוא סגנון עיסוי המבוסס על עיסוי קלאסי המשלב מגע בעל נופך מיני בגוף, על פי סגנון המתואם בין המטופל למטפל.
שימוש בטכניקות העיסוי על האזורים הארוגניים יכול להביא לסיפוק מיני כאשר העיסוי הארוטי מהווה חלק ממשחק מקדים או אקט מיני בפני עצמו.
את העיסוי יבצעו פרטנרים מיניים אחד לשני או מעסים בתשלום כאשר קיימת תעשייה נרחבת שחוקיותה מוטלת בספק, לרוב במקומות המכנים עצמם "ספא" ו"סאונה".
עיסוי ארוטי אינו טיפול בתחום הרפואה המשלימה ולמעשה הוא מתן שירותי מין לכל דבר המשתמש בשם ב"לשון נקייה".
הוא יכול להתבצע במספר אופנים, למשל כחלק מעיסוי קלאסי (כמו עיסוי שוודי או עיסוי משולב), כחלק מעיסוי טנטרי, כעיסוי בפני עצמו ללא הקדמות, או בשילוב של עיסוי מסוג אחר.
אצל נשים, אזורי העיסוי העיקריים הם השדיים וכף הערווה (החדרת אצבעות), ובגברים, הפין והאשכים (הנדג'וב).
העיסוי מתבצע בדרך כלל על גבי מיטת טיפולים סטנדרטית.
לרוב, המטופל או המטופלת שוכבים בתחילת הטיפול על בטנם, וראשם מונח בתוך שקע הבנוי במיטה, כאשר פניהם כלפי מטה; בהמשך הטיפול נשכבים המטופלים על גבם, או על צדם.
על פי רוב הם לבושים בתחילת הטיפול בתחתונים בלבד, ומכוסים במגבת או כיסוי קליל אחר לשם יצירת תחושת הגנה אישית כך שאינם חשופים מדי בפני המטפל הזר; רק בשלב מתקדם של הטיפול, ובהסכמת המטופל, ניתן להישאר בעירום מלא.
ניתן להתחיל את הטיפול בשיחה קצרה בין המטפל למטופל, כדי ליצור קרבה ולהעניק תחושת ביטחון למטופל.
המטופלים חייבים לדעת ולקבל הסבר מדויק לגבי הטיפול שהם עומדים לחוות, באילו חלקים מגופם המטפל מתכוון לגעת ובאילו אמצעים (ידיים, לשון, כפפות, ויברטורים וכו'), ומתקיים תיאום ציפיות באשר לכך.
מטפלים מוסמכים מצופים לדעת את הכללים בטיפולי גוף, ההבדלים בין עיסוי רפואי לבין הטרדה ותקיפה מינית (שהן עבירות פליליות), ושמירת הגבולות המותרים בטיפולים רפואיים.
במרבית העיסויים, נעשה שימוש בחומר סיכה כגון סבון או שמן עיסוי, למשל על בסיס קמומיל או לבנדר.
עיסוי ארוטי נועד להקנות למטופלים הרגשה של מגע גוף עדין, גס או משולב, בהתאם לציפיות המטופלים ולפנטזיה שלהם.
לעיתים יפנו לטיפול זה מטופלים שיש להם חוסר במגע וחום אנושי, או המחפשים מגע ופורקן מיני.
עיסוי ארוטי עשוי לשמש כטיפול מיני, להגברת החשק המיני או להגברת יכולת אדם להגיב לגירוי חושני.
עיסוי ארוטי עשוי להיות משחק מקדים, אף ללא הגעה לסיפוק מיני, או כסיוע לטיפול בבעיית שפיכה מוקדמת של גברים.
מרבית העיסויים הארוטיים כיום נעשים תחת הכותרת של עיסוי טנטרי או טיפולי טנטרה, וזאת מכיוון שעל פי החוק בישראל ובמדינות נוספות בעולם המערבי, אסור לפרסם עיסוי ארוטי הכולל מגע מיני.
מיינס , בתקופה הוויקטוריאנית, עיסוי האגן, גירוי חיצוני של איברי המין הנשיים בידי רופא או מיילדת עד להגעה לאורגזמה, היה טיפול נפוץ באבחנה הרפואית השגויה "היסטריה נשית".
אבחנה זו שנחשבה נפוצה וכרונית, הייתה רווחית לרופאי הנשים משום שלא הייתה קטלנית אך דרשה טיפול שוטף וממושך.
העיסוי הוגינאלי, שנקרא עיסוי האגן, דרש זמן ומאמץ רבים ולעיתים נדרשו שעות רבות עד להגעה לסיפוק מיני.
הפנית האישה למיילדת היוותה אובדן פרנסה לרופא ועל כן נקראו בני הזוג לסייע.
אבחנה זו נסתרה בהמשך על ידי מספר חוקרים: הלן קינג, והלי ליברמן ואריק שוורברג.
בשל המאמץ הרב, בסוף המאה, הומצאו אביזרים לטיפול הידרותרפי בבאת'.
ב-1870, הומצא ויברטור שהופעל בידי מנגנון שעון וב-1873, פותח הויברטור האלקטרוני-מכני הראשון בצרפת.
במהלך המאה ה-20, התגברה תפוצת הויברטור לשימוש ביתי בשל הפרטיות שסיפק.
עיסוי פרינאום לקראת לידה הוא עיסוי של פתח הנרתיק והחלק התחתון שלו, שמטרתו למנוע קרעים באזור הפרינאום בזמן לידה.
אזור החיץ הנקבי (פרינאום) הוא חלקו התחתון של הגו, בין הירכיים.
רקמות הפרינאום גמישות, וביכולתן להימתח או להתכווץ.
בזמן הלידה מתרחב הנרתיק באופן משמעותי, אך לעיתים התרחבות זו אינה מספיקה.
כאשר ראש העובר נדחף כלפי חוץ, בעוצמה, עלול להיווצר קרע בנרתיק.
הופעת קרעים באזור החיץ במהלך הלידה היא תופעה מוכרת.
נזק זה אופייני במיוחד במהלך לידה ראשונה.
נזק לפרינאום עלול להיות בעל השלכות לטווח קצר ולטווח ארוך, כגון: איבוד שתן לא רצוני, כאבים בזמן יחסי מין וחולשה של שרירי רצפת האגן.
קרע בפרינאום עלול להתרחש באופן ספונטני במהלך הלידה או בשל חיתוך הכניסה של הנרתיק על מנת לאפשר יילוד של העובר (חתך חיץ).
מניעת קרעים בפי הטבעת (דרגה שלישית ורביעית).
יצירת חתך מבוקר ונקי לעומת קרע או קרעים עצמוניים (ספונטניים) בלתי סדירים.
מניעת קרעים קדמיים באזור הדגדגן ופי השופכה.
מניעת נזק לשרירים של רצפת האגן, שעלול להוביל לתחלואה רבה.
מניעת נזק לעובר על ידי קיצור השלב השני של הלידה, כאשר העובר משדר סימני מצוקה.
חלק משמעותי מהנשים לאחר לידה, סובלות מכאבים באזור הפרינאום.
חלקן מדווחות על כאב בזמן הליכה, ישיבה ואפילו שכיבה.
הכאב מהווה מטרד בזמן שינה או האכלת הילוד.
חלקן משתמשות בשקיות קרח להרגעת האזור ואף במשככי כאב.
את העיסוי מומלץ לבצע החל משבוע 34 להריון במשך מספר דקות, על בסיס יומיומי.
ניתן להיעזר במעט שמן, כדוגמת שמן שקדים או שמן שומשום.
ניתן לבצע פעולה זו לבד או בסיוע אדם נוסף (למשל בן/בת זוג).
אם היולדת נעזרת באדם אחר, עליו לשמן את אצבעותיו (שתי האצבעות המורות) ולהחדיר אותן בעדינות לתוך הנרתיק לעומק של כארבעה סנטימטרים, עד הפרק האמצעי של האצבע.
לאחר מכן, עליו לפסק את האצבעות בעדינות לצדדים וכלפי מטה ולהחזיק את המתיחה למשך דקה.
תוך כדי לחץ קבוע יש להניע את האצבעות בצורת U או ערסל ולחזור על הפעולה כמה פעמים, ואחר כך לשחרר.
ניתן לחזור על הפעולה כמה פעמים עם הפסקות לשימון ולהרפיה.
אם את היולדת מבצעת את העיסוי בעצמה, משתמשים באגודלים של שתי הידיים.
חשוב למצוא תנוחה שתאפשר גישה נוחה לנרתיק - למשל, עמידה כשרגל אחת ניצבת על כיסא.
עיסא מאנדי הוא כדורגלן אלג'יראי המשחק בעמדת המגן הימני בקבוצת ליל מליגת העל הצרפתית ובנבחרת אלג'יריה.
מאנדי נולד בשאלון-אן-שמפאן שבצרפת וגדל במחלקת הנוער של סטאד ריימס, בה החל לשחק בגיל 8. ב-20 באוגוסט 2010 ערך מאנדי את הופעת הבכורה שלו בקבוצה הבוגרת של המועדון, כששיחק 80 דקות בהפסד 1–2 ללה הבר במסגרת המחזור הרביעי בליגת המשנה הצרפתית.
לקראת עונת עבר מאנדי לריאל בטיס מליגת העל הספרדית.
ב-16 ביוני 2021 חתם מאנדי לארבע שנים בויאריאל.
ב-11 באוגוסט ערך הופעת בכורה במשחק הסופר קאפ האירופי נגד צ'לסי, משחק אותו הפסידה ויאריאל בדו-קרב פנדלים, כאשר מאנדי מחמיץ את אחד מהפנדלים של קבוצתו.
ב-12 בדצמבר 2021 כבש שער בכורה בניצחון 0–2 על ראיו ואיקאנו.
נכון ל־26 בספטמבר 2023 מדורג מאנדי במקום ה-6 בין השחקנים האלג'יראים מכל הזמנים, במספר ההופעות באחת מן הליגות הבכירות באירופה (316 הופעות).
בדומה לרבים משחקני נבחרת הכדורגל של אלג'יריה, מאנדי (כאזרח צרפתי) היה רשאי לשחק בנבחרת צרפת, אך בחר לשחק בנבחרת אלג'יריה.
ב-5 במרץ 2014 ערך את הופעת הבכורה שלו בנבחרת, כששיחק 90 דקות בניצחון 0–2 על נבחרת סלובניה במשחק ידידות.
הוא היה חלק מסגל נבחרת אלג'יריה למונדיאל 2014 ולגביע אפריקה לאומות 2015. ב-29 במרץ 2016 הבקיע מאנדי את שער הבכורה שלו בנבחרת, שער בדקה ה-62 בתיקו 3-3 נגד נבחרת אתיופיה במסגרת מוקדמות גביע אפריקה לאומות 2017.
עיסאם א-דין כמאל תאופיק אל-חדרי הוא כדורגלן עבר מצרי ששיחק בעמדת השוער.
הוא השחקן המבוגר ביותר בתולדות גביע העולם בכדורגל ששיחק בטורניר, כשהשתתף במשחק נבחרתו בשלב הבתים במונדיאל 2018 כשהוא בן 45 שנים ו-161 יום.
אל-חדרי התחיל את הקריירה שלו בדמיאט.
בקיץ חתם באל-אהלי בה שיחק 11 וחצי עונות וזכה עימה ב-8 אליפויות, 4 גביעים, 4 סופרקאפים, 4 פעמים בליגת האלופות האפריקאית, 4 סופר קאפים, פעמיים בליגת האלופות הערבית ופעם אחת בסופר קאפ הערבי.
סיון מליגת העל השווייצרית, אולם החתימה נעשתה ללא ידיעתם של הנהלת אל-אהלי שהשעו אותו וקנסו אותו.
אך בסופו של דבר פיפ"א החליטה כי אל-חדרי יעזוב לסיון.
ב-20 ביולי 2009 חתם אל-חדרי באיסמאעילי.
ב-1 ביולי 2010 חתם אל-חדרי בא-זמאלכ, אך הושעה על ידי פיפ"א ל-4 חודשים משום שהפר את חוזהו בסיון.
בדצמבר חתם באל מאריק מליגת העל הסודנית ל-3 שנים.
אחרי עונה אחת חזר לקדנציה שנייה באיסמאעילי ובסיומה חזר לוואדי דגלה.
ב-25 במרץ 1996 ערך אל-חדרי את הופעת הבכורה שלו בנבחרת מצרים בתיקו 1-1 נגד .
לזכותו של אל-חדרי 144 הופעות בנבחרת והוא גם משמש כקפטן הנבחרת.
אל-חדרי זכה עם הנבחרת ארבע פעמים בגביע אפריקה לאומות (הכי הרבה בהיסטוריה לשחקן) ואף נבחר לשוער המצטיין בגביעים שנערכו ב-2006, 2008 ו-2010.
לאחר שאיבד את מקומו כשוער ראשון בנבחרת, בינואר הודיע על פרישה מהנבחרת.
במרץ הודיע על חזרה לזירה הבינלאומית.
ב-5 במרץ 2014 ערך את הופעת הבכורה המחודשת שלו בניצחון 0–2 נגד .
ב-17 בינואר 2017 נכנס אל-חדרי בדקה ה-25 כמחליף של השוער הראשון שפתח במשחק בגביע אפריקה לאומות 2017 נגד נבחרת מאלי לאחר שמתח את שריר הירך האחורי, ובכך הפך לשחקן המבוגר ביותר שמשחק במסגרת גביע אפריקה לאומות.
ב-25 ביוני 2018 במשחק נגד ערב הסעודית בשלב הבתים במונדיאל 2018 כשהוא בן 45 שנים ו-161 יום, אל חדרי פתח בהרכב ושיחק ובכך הפך לשחקן המבוגר ביותר ששיחק אי פעם בגביע העולם בכדורגל.
ליגת האלופות האפריקאית (2): , , ,
עיסוי תינוקות הוא סוג של טיפול הנעשה באמצעות מגע ידני ולחיצות על גופם של תינוקות בשנת חייהם הראשונה.
מקורו של עיסוי התינוקות הוא בתרבויות עתיקות, והמסורות הנהוגות בטיפול זה קיימות לאורך דורות רבים והועברו בירושה לרוב מאם לבתה.
בעידן המודרני, כשאבות לוקחים חלק פעיל בגידולו של התינוק ומעורבים יותר בטיפול, העיסוי הוא דרך נוספת ליצירת קשר בין האב לתינוק.
התינוק, בהיותו ברחם אמו הוא עטוף ומוגן, ולכן נחשב העיסוי המשך טבעי לקרבה ולמגע שחווה העובר.
זאת הסיבה שהמגע האנושי לסוגיו: עיסוי, ערסול, ליטוף ונשיאה הם צורך חיוני של התינוק המהווה בסיס ליצירת קשר ראשוני משמעותי בין הרך הנולד לבין הוריו ולהתפתחותו התקינה.
המגע שבעיסוי מאפשר להורה המעסה זמן איכות עם הרך שזה עתה בא אל העולם, ומחזק גם את התקשורת הראשונית בין התינוק, לבין העולם החיצוני הטיפול כולל לחיצות ומגע ידני המופעלים על הגוף למטרות שונות כמו השראת שלווה ורוגע, והענקת תחושת ביטחון והקלה על כאבים.
עיסוי תינוקות יכול להתקיים החל מיומו הראשון של התינוק ובדרך כלל עד לגיל בו הוא מתחיל לנוע באופן עצמאי.
ההמלצה הרווחת היא להתחיל בעיסוי בגיל חודש למשך זמן קצר ולהאריך את משך הזמן ככל שהתינוק גדל.
החשיבות של עיסוי תינוקות והשפעותיו
עם הגעתו לעולם של התינוק נוצרת התקשרות רגשית חזקה והדדית בינו לבין הדמות המטפלת בו.
התקשרות זו נועדה להבטחת הגנה וסיפוק צורכי היילוד למטרות הישרדות.
עיסוי תינוקות תומך בהתפתחות מוחית, שפה, כישורים חברתיים וגיבוש קשר רגשי עם ההורה.
כיון שמגע הוא אחד החושים הראשונים המתפתחים אצל העובר, הוא יוצר תקשורת בין אם לתינוקה ובין אב לבנו.
התקשורת הראשונית של תינוקות עם העולם מתקיימת דרך המגע עם העור.
החוויות התחושתיות של תינוקות מאפשרות להם ללמוד על עצמם ועל העולם.
לעיסוי גם השפעות פיזיולוגיות על התינוק.